CELEX: 62016CN0308
Language: et
Date: 2016-05-30 00:00:00
Title: Kohtuasi C-308/16: Eelotsusetaotlus, mille on esitanud Naczelny Sąd Administracyjny (Poola) 30. mail 2016 – Kozuba Premium Selection sp. z o. o. versus Dyrektor Izby Skarbowej w Warszawie

12.9.2016   
            
            
               ET
            
            
               Euroopa Liidu Teataja
            
            
               C 335/32
            
         Eelotsusetaotlus, mille on esitanud Naczelny Sąd Administracyjny (Poola) 30. mail 2016 – Kozuba Premium Selection sp. z o. o. versus Dyrektor Izby Skarbowej w Warszawie
   (Kohtuasi C-308/16)
   (2016/C 335/43)
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kaebuse esitaja: Kozuba Premium Selection sp. z o. o.
   
      Vastustaja: Dyrektor Izby Skarbowej w Warszawie
   
      Eelotsuse küsimus
   
   Kas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artikli 135 lõike 1 punkti j tuleb tõlgendada nii, et sellega on vastuolus siseriiklik õigusnorm (11. märtsi 2004. aasta seaduse kaupadelt ja teenustelt võetava maksu kohta (Ustawa o podatku od towarów i usług, Dziennik Ustaw nr 54, punkt 535, muudatustega, edaspidi „käibemaksuseadus”) artikli 43 lõike 1 punkt 10), mille kohaselt on hoonete, ehitiste ja nende osade võõrandamine käibemaksust vabastatud, välja arvatud juhul, kui:
   
               a)
            
            
               võõrandamine toimub esmase kasutuselevõtu raames või enne esmast kasutuselevõttu,
            
         
               b)
            
            
               hoone, ehitise või nende osade võõrandamise kuupäevaks on esmasest kasutuselevõtust möödunud vähem kui kaks aastat,
               kuivõrd käibemaksuseaduse artikli 2 punktis 14 on esmane kasutuselevõtt määratletud kui hoonete, ehitiste või nende osade – maksustatavate tehingute raames toimuv – kasutamiseks üleandmine esmaomandajale või esmakasutajale pärast hoonete, ehitiste või nende osade:
               
                           a)
                        
                        
                           ehitamist või
                        
                     
                           b)
                        
                        
                           parendamist, kui parendustega tulumaksuseaduse sätete tähenduses seotud kulutused moodustasid vähemalt 30 % protsenti soetusmaksumusest?
                        
                     
         
      (1)  ELT 2006, L 347, lk 1.